CELEX: 32021D1384
Language: lv
Date: 2021-08-13 00:00:00
Title: Komisijas Īstenošanas lēmums (ES) 2021/1384 (2021. gada 13. augusts) par pieprasījumu reģistrēt Eiropas pilsoņu iniciatīvu “ReturnthePlastics: pilsoņu iniciatīva ES mērogā ieviest depozīta sistēmu plastmasas pudeļu pārstrādei” saskaņā ar Eiropas Parlamenta un Padomes Regulu (ES) 2019/788 (izziņots ar dokumenta numuru C(2021) 5953) (Autentisks ir tikai teksts angļu valodā)

24.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 300/2
               
            
         KOMISIJAS ĪSTENOŠANAS LĒMUMS (ES) 2021/1384
         (2021. gada 13. augusts)
         par pieprasījumu reģistrēt Eiropas pilsoņu iniciatīvu “ReturnthePlastics: pilsoņu iniciatīva ES mērogā ieviest depozīta sistēmu plastmasas pudeļu pārstrādei” saskaņā ar Eiropas Parlamenta un Padomes Regulu (ES) 2019/788
         
            
               (izziņots ar dokumenta numuru C(2021) 5953)
            
         
         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/788 (2019. gada 17. aprīlis) par Eiropas pilsoņu iniciatīvu (1) un jo īpaši tās 6. panta 2. un 3. punktu,
         tā kā:
         
                     (1)
                  
                  
                     Pieprasījums reģistrēt Eiropas pilsoņu iniciatīvu “ReturnthePlastics: pilsoņu iniciatīva ES mērogā ieviest depozīta sistēmu plastmasas pudeļu pārstrādei” Komisijai tika iesniegts 2021. gada 2. jūlijā.
                  
               
                     (2)
                  
                  
                     Iniciatīvas mērķi ir aprakstīti šādi: “1) ieviest ES mēroga depozīta sistēmu plastmasas pudeļu pārstrādei; 2) mudināt visas ES dalībvalstis parūpēties par to, ka lielveikali (to ķēdes), kas pārdod plastmasas pudeles, uzstāda pudeļu savākšanas automātus plastmasas pudeļu pārstrādes nolūkiem pēc tam, kad patērētāji tās ir iegādājušies un izmantojuši; 3) uzņēmumi, kas ražo plastmasas pudeles, maksā plastmasas nodokļus par plastmasas pudeļu pārstrādi un depozīta sistēmu (saskaņā ar principu, ka maksā piesārņotājs).”
                  
               
                     (3)
                  
                  
                     Pielikumā sniegta papildu informācija par iniciatīvas priekšmetu, mērķiem un kontekstu. Konkrēti tajā skaidrots, ka ar iniciatīvu ierosina “ES direktīvu par depozītu sistēmu, kas ļautu patērētājiem ērti atgriezt plastmasas pudeles lielveikalos, kur tās tika iegādātas”, piedāvājot depozītu 0,15 EUR apmērā par pudeli. Tajā apgalvots, ka šāda sistēma ir vajadzīga, ņemot vērā to, ka vienreizlietojamo plastmasas izstrādājumu aizliegums neattiecas uz plastmasas pudelēm, kas ir viens no visbiežāk izmantotajiem plastmasas izstrādājumiem. Visbeidzot, pielikumā norādīts, ka mērķis ir panākt, lai līdz COP26 klimata konferencei 2021. gada 1.–12. novembrī Glāzgovā plastmasas pudeļu pārstrādes sistēma #ReturnthePlastics tiktu ieviesta piecās ES dalībvalstīs un vēlāk visā Eiropas Savienībā.
                  
               
                     (4)
                  
                  
                     Ciktāl iniciatīvas mērķis ir saglabāt, aizsargāt un uzlabot vides kvalitāti, aizsargāt cilvēku veselību un taupīgi un racionāli izmantot dabas resursus, Komisijai ir pilnvaras iesniegt tiesību akta priekšlikumu, pamatojoties uz Līguma 192. panta 1. punktu.
                  
               
                     (5)
                  
                  
                     Ciktāl pastāv tādas atšķirības starp valsts noteikumiem, kuras var radīt šķēršļus tirdzniecībai un ierobežot pamatbrīvības un tādējādi tieši ietekmēt iekšējā tirgus darbību vai būtiski kropļot konkurenci, Komisijai ir pilnvaras iesniegt priekšlikumu tiesību aktam, ar ko, pamatojoties uz Līguma 114. pantu, tuvina tādus dalībvalstu normatīvos un administratīvos aktus, kuri attiecas uz iekšējā tirgus izveidi un darbību.
                  
               
                     (6)
                  
                  
                     Tādējādi neviena iniciatīvas daļa acīmredzami nepārsniedz Komisijas pilnvaras Līgumu īstenošanas vajadzībām iesniegt priekšlikumu par Savienības tiesību akta pieņemšanu.
                  
               
                     (7)
                  
                  
                     Šis secinājums neskar novērtējumu par to, vai šajā gadījumā tiktu izpildīti konkrētie faktiskie un materiālie nosacījumi – ieskaitot atbilstību proporcionalitātes principam –, kas vajadzīgi, lai Komisija varētu rīkoties.
                  
               
                     (8)
                  
                  
                     Organizatoru grupa ir sniegusi pienācīgus pierādījumus, ka tā atbilst Regulas (ES) 2019/788 5. panta 1. un 2. punktā izvirzītajām prasībām, un ir izraudzījusies kontaktpersonas saskaņā ar minētās regulas 5. panta 3. punkta pirmo daļu.
                  
               
                     (9)
                  
                  
                     Iniciatīva nav nedz acīmredzami aizskaroša, nenozīmīga vai maldinoša, nedz arī acīmredzami pretrunā Savienības vērtībām, kas noteiktas Līguma par Eiropas Savienību 2. pantā, un tiesībām, kas nostiprinātas Eiropas Savienības Pamattiesību hartā.
                  
               
                     (10)
                  
                  
                     Tādēļ iniciatīvu “ReturnthePlastics: pilsoņu iniciatīva ES mērogā ieviest depozīta sistēmu plastmasas pudeļu pārstrādei” vajadzētu reģistrēt,
                  
               IR PIEŅĒMUSI ŠO LĒMUMU.
         
            1. pants
            Tiek reģistrēta Eiropas pilsoņu iniciatīva “ReturnthePlastics: pilsoņu iniciatīva ES mērogā ieviest depozīta sistēmu plastmasas pudeļu pārstrādei”.
         
         
            2. pants
            Šis lēmums ir adresēts Eiropas pilsoņu iniciatīvas “ReturnthePlastics: pilsoņu iniciatīva ES mērogā ieviest depozīta sistēmu plastmasas pudeļu pārstrādei” organizatoru grupai, ko pārstāv kontaktpersonas Anouk STALLAERTS un Marina KONSTANTINIDI.
         
         
            Briselē, 2021. gada 13. augustā
            
               
                  Komisijas vārdā –
               
               
                  priekšsēdētājas vietniece
               
               Věra JOUROVÁ
            
         
         
            (1)  OV L 130, 17.5.2019., 55. lpp.